钦定古今图书集成/明伦汇编/氏族典/第230卷 > 杨方
## 钦定古今图书集成/明伦汇编/氏族典/第230卷 > 杨方

按《万姓统谱》：方字子直，长汀人。清修笃孝，行己拔俗。
隆兴初登第。平生心慕朱熹，调弋阳尉，还道崇安，参
谒面受所传而归。赵汝愚帅蜀，辟机宜，汝愚寻荐于
朝，召对，擢宗正寺簿。丐外，通判吉州，知建昌军，召除
编修官。首乞朝重华宫，辞甚恳切。宁宗即位，除秘书
郎，出知吉州。伪学禁兴，坐汝愚熹党，罢居赣州。闭门
读书，自号“淡轩。”嘉定更化，召为侍右郎官，进考功郎官。不三月，复积忤以去。